Document ID: 31984R1220

31984R1220
L 117/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1220/84 НА КОМИСИЯТА
от 30 април 1984 година
относно класирането на стоки в подпозиции № 70.14 А I и 70.19 А I а) от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че с цел се осигури еднакво прилагане на номенклатурата на Общата митническа тарифа, е необходимо да се приемат разпоредбите за тарифното класиране на следните стоки:
1.
Неоцветени стъклени розетки („strass“), осмоъгълни (с диаметър около 14 mm), механично шлифовани и полирани и с няколко фасетки от двете страни, симетрично продупчени на две места в близост до ръба; обикновено се поставят върху апаратите за електрическо осветление;
2.
неоцветени стъклени висулки („strass“), овални (например около 50 × 29 mm), механично шлифовани и полирани и с много фасетки от двете страни, продупчени симетрично в близост до върха; обикновено се поставят върху апаратите за електрическо осветление;
3.
неоцветени стъклени топки („strass“) (с диаметър около 30 mm), механично шлифовани и полирани и с много фасетки, прикрепени с малки метални прибиращи кукички; обикновено се поставят върху апаратите за електрическо осветление;
4.
неоцветени стъклени мъниста („strass“) (с диаметър около 10 mm), механично шлифовани и полирани и с няколко фасетки, продупчени около централната ос; обикновено се използват при производството на бижутерийни имитации;
като има предвид, че Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 1018/84 (3), включва в позиция № 70.14 „стъклени изделия за осветление, стъклени изделия за сигнализация и за обикновена оптика“ и, inter alia, в позиция № 70.19 „стъклени мъниста и подобни дребни стъклени изделия за украса или декорация и стъклени артикули, направени от тях“; като има предвид, че при класирането на упоменатите по-горе стоки, могат да бъдат взети предвид упоменатите тук позиции,
като има предвид, че стоките, определени в точки 1, 2 и 3, предвид естеството им (неоцветено стъкло) и техния вид (специална форма, продупчени за прикрепването на кукички), се използват главно в производството на апарати за електрическо осветление, докато тяхната употреба в производството на бижутерийна имитация е от второстепенно значение; като има предвид, че артикулът, определен в точка 4, е от вида, описан в обяснителните бележки към номенклатурата на Общата митническа тарифа в позиция № 70.19,
като има предвид, следователно, че стоките, определени в точки 1, 2 и 3, не могат да се класират в позиция № 70.19, а трябва да се класират в позиция № 70.14 (подпозиция 70.14 А I от Общата митническа тарифа) и, обратно, стоките, определени в точка 4, не може да се класират в позиция № 70.14, а трябва да се включат в позиция № 70.19 (подпозиция 70.19 А I а) от Общата митническа тарифа),
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Описаните по-долу стоки се класират в съответните подпозиции от Общата митническа тарифа, както е посочено тук:
1. Неоцветени стъклени розетки („strass“), осмоъгълни (с диаметър около 14 mm), механично шлифовани и полирани и с няколко фасетки от двете страни, симетрично продупчени на две места в близост до ръба; обикновено се поставят върху апаратите за електрическо осветление.
70.14 Стъклени изделия за осветление, стъклени изделия за сигнализация и за обикновената оптика:
А.
Артикули за апаратите за електрическо осветление:
I.
Шлифовано стъкло, пластинки, топки, висулки, изделия във формата на цвете и подобни артикули за украса на полилеи.
2. Неоцветени стъклени висулки („strass“), овални (например около 50 × 29 mm), механично шлифовани и полирани и с много фасетки от двете страни, продупчени симетрично в близост до върха; обикновено се поставят върху апаратите за електрическо осветление.
70.14 Стъклени изделия за осветление, стъклени изделия за сигнализация и за обикновената оптика:
А.
Артикули за апаратите за електрическо осветление:
I.
Шлифовано стъкло, пластинки, топки, висулки, изделия във формата на цвете и подобни артикули за украса на полилеи.
3. Неоцветени стъклени топки („strass“) (с диаметър около 30 mm), механично шлифовани и полирани и с много фасетки, прикрепени с малки метални прибиращи кукички; обикновено се поставят върху апаратите за електрическо осветление.
70.14 Стъклени изделия за осветление, стъклени изделия за сигнализация и обикновената оптика:
А.
Артикули за апаратите за електрическо осветление:
I.
Шлифовано стъкло, пластинки, топки, висулки, изделия във формата на цвете и подобни артикули за украса на полилеи.
4. Неоцветени стъклени мъниста („strass“) (с диаметър около 10 mm), механично шлифовани и полирани и с няколко фасетки, продупчени около централната ос; обикновено се използват в производството на бижутерийни имитации.
70.19 Мъниста, имитации на естествени или култивирани перли, имитации на скъпоценни или полускъпоценни камъни и подобни артикули от стъкло, кубчета, парчета, пластинки, стъклени парчета (дори върху подложка), за мозайки и подобни декорации; изкуствени стъклени очи, различни от протезите, включително очите за играчки; дребни стъклени украшения; бижутерийни имитации от обработено на горелка стъкло (изтеглено стъкло):
А.
Мъниста, имитации на естествени или култивирани перли, имитации на скъпоценни или полускъпоценни камъни и подобни артикули от стъкло:
I.
Мъниста:
а)
шлифовани и механично полирани.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 април 1984 година.

Labels: 3
8
1